สัญญาณเตือนความจน
ความยากจนนั้นน่ากลัว อย่างไรก็ดี ในเรื่องของการเงินจะมีสัญญาณปัญหาการเงินบอกกับเราก่อน
10 ม.ค. 2560

โดย...โยโมทาโร่
ความยากจนนั้นน่ากลัว อย่างไรก็ดี ในเรื่องของการเงินจะมีสัญญาณปัญหาการเงินบอกกับเราก่อน คล้ายกับสัญญาณเตือนเรื่องสุขภาพนั่นละครับ หากคุณได้รับสัญญาณเหล่านี้ก็บอกได้เลยว่าความยากจนจะมาหาในไม่ช้า
1. ไม่มีเงินเก็บในบัญชีข้อนี้จนแท้แน่นอน แม้สถานภาพเงินเดือนของคุณจะอยู่ในระดับที่ไม่น่าเป็นห่วงแต่วันหนึ่งเมื่อต้องเผชิญหน้ากับเรื่องยุ่งยากทางการเงินคุณอาจแย่ได้เช่นกัน
2. พกบัตรเครดิตมากกว่า 5 ใบบัตรเครดิตเป็นแหล่งเพราะหนี้ชั้นดีและยิ่งมีมากก็ยิ่งทำให้สถานะการเงินของคุณกลับย่ำแย่ได้ ควรลดการพกบัตรให้น้อยที่สุด เพื่อคุมการใช้เงินให้อยู่ในกรอบที่ควรจะเป็น
3. ผ่อนชำระบัตรเครดิตตามยอดหนี้ขั้นต่ำการชำระแค่ขั้นต่ำเท่ากับการเริ่มต้นสะสมหนี้อย่างเป็นทางการ ถ้าเป็นเช่นนี้บ่อยๆ หนี้ก็จะเพิ่มเรื่อยๆ จนเกินกำลังที่จะผ่อนไหว
4. ส่งค่างวดล่าช้าหากในช่วง 6 เดือนที่ผ่านมาคุณส่งค่างวดบ้านและรถล่าช้า นั่นจะกระทบถึงเครดิตทางการเงินของคุณในระยะยาว และบอกได้ถึงปัญหาเงินไม่พอใช้ที่เป็นอยู่
5. ไม่รู้ว่ามีหนี้ทั้งหมดเท่าไรอันนี้แย่ที่สุดเพราะหมายความว่าคุณรู้สึกมีหนี้สินรุงรังจนเริ่มจับต้นชนปลายไม่ถูก ซึ่งสุดท้ายชีวิตคุณก็จะทำงานหาเงินใช้ดอกเบี้ยจนไม่เหลืออะไรให้กิน ต้องเริ่มแก้ปมหนี้ด้วยการจดบันทึก
หากคุณมีสัญญาณข้อใดข้อหนึ่งนั่นหมายความว่าอะไรที่ไม่จำเป็นคุณควรจะเลิกซื้อ และควรหารายได้เสริมทางอื่นๆ เพื่อนำมาลดหนี้ทั้งหมดให้เร็วที่สุดก่อนที่ทุกอย่างจะสายเกินไป